Јужен потковичар

Физички одлики 
Главата и телото обично му се помеѓу 43 и 58 мм со 22–30 мм опашка. Распонот на крилјата на Јужен потковичар е помеѓу 300 и 320 мм со стандардна тежина помеѓу 8 и 17,5 грама. Горниот процес на поврзување е зашилен и благо свиткан надолу и е јасно подолг од долниот процес на поврзување, кој е широко заоблен кога се гледа одоздола.

Крзното му е меко, со светло сива основа. Грбната страна му е сиво-кафеава, понекогаш со мала црвеникава нијанса, додека вентралната страна е сиво-бела или жолто-бела.

 Живеалиште 
Лилјакот Јужен потковичар има тенденција најчесто да живее во топли, пошумени области во подножјето и планините, претпочитајќи варовнички области со бројни пештери и блиска вода. Летните живеалишта и расадниците му се во пештери, иако понекогаш живее во топли тавани на север.

 Размножување 
Малку се познати информации за репродуктивниот циклус на лилјакот Јужен потковичар. Во расадниците вообичаено се сместени помеѓу 50 и 400 женки, а понекогаш има и мажјаци. Колониите во лето и зима се многу големи и тие се опкружени со мали сателитски колонии. Главните колонии се во пештери и можат да вклучат над 5.000 животни, сателитски колонии вклучуваат десетици до стотици животни. Во лето, колониите се мешаат со други видови. Во Бугарија, Јужен потковичар живее со лилјакот Бласиев потковичар и лилјакот Мехелиев потковичар. Видот е многу чувствителен на вознемирување. Рамножувањето се случува од средината на јуни или јули. На возраст од четири недели, младите стануваат независни. Женките го раѓаат своето прво младенче на возраст од 2-3 години. Парењето најчесто се одвива на есен во пештерите, но може да продолжи и во зимските живеалишта."Rhinolophus euryale", Science for Nature Foundation

 Лов 
Лилјаците од видот Јужен потковичар ги напуштаат своите живеалишта во доцниот самрак, ловејќи ниско над земјата на топлите ридови, но исто така и во релативно густа покривка од дрвја, ловејќи молци и други мали инсекти.

 Наводи 

Категорија:Потковичари
Категорија:Речиси загрозени видови според МСЗП
Категорија:Лилјаци во Македонија